cyanic-selkie/wikianc huggingface dataset:
পরাগল খান
পরাগল খান ১৫ শতকের শেষের দিকে এবং ১৬ শতকের প্রথম দিকে বাংলা সালতানাতের একজন প্রশাসক এবং সামরিক কমান্ডার (লস্কর) ছিলেন। তিনি আলাউদ্দিন হোসেন শাহের সেনাপতি হিসেবে দায়িত্ব পালন করেন।
গিনি-বিসাউয়ের ভাষা
পর্তুগিজ ভাষা গিনি-বিসাউয়ের সরকারি ভাষা। এছাড়া আরও প্রায় ২০টি স্থানীয় ভাষা এখানে প্রচলিত। এদের মধ্যে বালান্তা ভাষাতে ৩০% লোক কথা বলে। অন্যান্য বড় ভাষার মধ্যে আছে ফুলফুলদে ভাষা, মানদিনকা ভাষা, এবং মান্দিয়াক ভাষা। প্রায় ২ লক্ষ লোক মাতৃভাষা হিসেবে পর্তুগিজ-ভিত্তিক একটি ক্রেওল ভাষা ক্রিউলুতে কথা বলে। আরও প্রায় ৬ লক্ষ লোক দ্বিতীয় ভাষা হিসেবে এই ক্রেওল ভাষাতে কথা বলেন। আন্তর্জাতিক সম্পর্কের ক্ষেত্রে পর্তুগিজ ভাষার পাশাপাশি ইংরেজি ভাষাও ব্যবহৃত হয়।
পরাগল খান
জীবনের প্রথমার্ধ
পরাগল খান এক অভিজাত মুসলিম পরিবারে জন্মগ্রহণ করেন, যারা বাংলার সুলতানের অধীনে সামরিক কমান্ডার হিসেবে কাজ করতেন এবং বংশানুক্রমিকভাবে চট্টগ্রাম অঞ্চলে বসবাস করছিলেন। তার পিতা রাস্তি খান, রুকুনউদ্দিন বারবাক শাহের অধীনে চট্টগ্রামের সামরিক কমান্ডার ছিলেন। তার পরিবার বংশ পরম্পরায় এ অঞ্চলে বসবাস করে আসছিল।
জন হিউস্টন
জন মার্সেলাস হিউস্টন (John Marcellus Huston; ৫ আগস্ট ১৯০৬ - ২৮ আগস্ট ১৯৮৭) ছিলেন একজন আইরিশ-মার্কিন চলচ্চিত্র পরিচালক, চিত্রনাট্যকার ও অভিনেতা। তিনি জন্মসূত্রে মার্কিন যুক্তরাষ্ট্রের নাগরিক ছিলেন এবং আইরিশ নাগরিকত্ব গ্রহণের পর মার্কিন যুক্তরাষ্ট্রের নাগরিকত্ব ত্যাগ করেন। তিনি পুনরায় মার্কিন যুক্তরাষ্ট্রে ফিরে যান এবং সেখানে মৃত্যুবরণ করেন। তিনি ৩৭টির অধিক পূর্ণদৈর্ঘ্য চলচ্চিত্রের চিত্রনাট্য রচনা করেন এবং সেগুলো পরিচালনা করেন। তন্মধ্যে দ্য মাল্টিজ ফ্যালকন (১৯৪১), দ্য ট্রেজার অব দ্য সিয়েরা মাদ্রে (১৯৪৮), দি আসফাল্ট জাঙ্গল (১৯৫০), দি আফ্রিকান কুইন (১৯৫১), দ্য মিসফিটস (১৯৬১), ফ্যাট সিটি (১৯৭২) ও দ্য ম্যান হু উড বি কিং (১৯৭৫) চলচ্চিত্রগুলোকে বর্তমান সময়ে চিরায়ত চলচ্চিত্র বলে গণ্য করা হয়। ৪৬ বছর কর্মজীবনে তিনি ১৫টি একাডেমি পুরস্কারের মনোনয়ন লাভ করেন এবং দুটি পুরস্কার জয় করেন। এছাড়া তার পরিচালিত চলচ্চিত্রে অভিনয় করে তার পিতা ওয়াল্টার হিউস্টন ও তার কন্যা অ্যাঞ্জেলিকা হিউস্টন দুজনেই একাডেমি পুরস্কার লাভ করেন।
হলিউডের চলচ্চিত্র নির্মাতা হওয়ার পূর্বে হিউস্টন আনাড়ি মুষ্টিযোদ্ধা, প্রতিবেদক, ছোটগল্পকার, প্যারিসে পোট্রেট শিল্পী, মেক্সিকোতে কাভালরি চালক ও দ্বিতীয় বিশ্বযুদ্ধ চলাকালীন প্রামাণ্যচিত্র নির্মাতা হিসেবে কাজ করেন। হিউস্টনকে হলিউড চলচ্চিত্র শিল্পের "টাইটান", "বিপ্লবী" ও "রেনেসাঁস পুরুষ" বলে অভিহিত করা হয়। লেখক ইয়ান ফ্রির তাকে "চলচ্চিত্র শিল্পের আর্নেস্ট হেমিংওয়ে" বলে আখ্যায়িত করেন।
দৈনিক জিন্দেগী
দৈনিক জিন্দেগী ১৯৪৭ ঢাকায় প্রকাশিত একটি বাংলা পত্রিকা। পত্রিকাটির সম্পাদক ছিলেন কাজী আফসার উদ্দীন আহমদ। একসময় পত্রিকাটি প্রকাশ বন্ধ হয়ে যায়।
ইতিহাস
দৈনিক জিন্দেগী ঢাকা থেকে প্রকাশিত বাংলা পত্রিকা। কাজী আফসার উদ্দীন আহমদ ছিলেন জিন্দেগীর সম্পাদক।  এটি একটি অর্ধ-সাপ্তাহিক যা ১৯৪৭ সালে ঢাকা থেকে প্রকাশিত হতো।  একসময় ঢাকা থেকে জিন্দেগী প্রকাশ বন্ধ হয়ে যায়।
শাকিনুল সিরাজ
শাকিনুল সিরাজ একজন বাংলাদেশী ক্রিকেটার। তিনি ১ জুন ২০১৭ সালে ২০১৬-২০১৭ প্রিমিয়ার বিভাগ ক্রিকেট লিগে ভিক্টোরিয়া স্পোর্টিং ক্লাবের হয়ে লিস্ট এ ক্রিকেট তালিকয় স্থান অর্জন করেছিলেন।
খৌহাই
খৌহাই (Khawhai), ভারতের মিজোরাম রাজ্যের চাম্ফাই জেলার একটি শহর ।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩৬৯ মিটার (৪৪৯১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে খৌহাই শহরের জনসংখ্যা হল ২৪০৮ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৭৮%, । পুরুষদের মধ্যে সাক্ষরতার হার ৭৯%, এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে খৌহাই এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
ভেঙ্কটরমন রামকৃষ্ণান
প্রারম্ভিক জীবন
জানুয়ারি, ২০১০ সালে ইন্ডিয়ান ইনস্টিটিউট অব সায়েন্সের স্মারক বক্তৃতার এক পর্যায়ে তিনি জানান যে, ইন্ডিয়ান ইন্সটিটিউটস অব টেকনোলজি কিংবা তামিলনাড়ুর ভেলোরের ক্রিশ্চিয়ান মেডিক্যাল কলেজ|ক্রিশ্চিয়ান মেডিক্যাল কলেজের কোনটিতেই ভর্তি হতে পারেননি।
কর্মজীবন
ইয়েল বিশ্ববিদ্যালয়ে থাকাকালীন পিটার মুরের সাথে রাইবোজোম নিয়ে পোস্টডক্টরাল ডিগ্রী করেন। এরপরও তিনি মার্কিন যুক্তরাষ্ট্রের প্রায় পঞ্চাশটি বিশ্ববিদ্যালয়ে দরখাস্ত করেও উপযুক্ত পদ পাননি। ১৯৮৩-৯৫ সাল পর্যন্ত ব্রুকেনহেভেন ন্যাশনাল ল্যাবরেটরিতে বৈজ্ঞানিক কর্মীরূপে রাইবোজোমের উপর কাজ করা অব্যাহত রাখেন। ১৯৯৫ সালে উটাহ বিশ্ববিদ্যালয়ে প্রাণরসায়ন বিভাগের অধ্যাপকরূপে দায়িত্ব পালন করেন। ঐ স্থান থেকে ১৯৯৯ সালে কেমব্রিজের মোলকুলার বায়োলজি ল্যাবরেটরিতে বর্তমান পদে কর্মরত আছেন।
সম্মাননা
তীক্ষ্ন মেধার বিজ্ঞানী ভেঙ্কটরমন রামকৃষ্ণান রাইবোজোমের আণবিক গঠন বের করা এবং এর কার্যপদ্ধতি ব্যাখ্যা করার ক্ষেত্রে অসাধারণ অবদান রাখেন ।এ কারণেই নোবেল কমিটি তাকে রসায়ন নোবেল-২০০৯ দিয়ে সম্মানিত করে ।
২০১২ সালে নববর্ষের সম্মাননাস্বরূপ আণবিক জীববিদ্যায় অসামান্য অবদান রাখায় ভেঙ্কটরমনকে নাইট পদবীতে ভূষিত করা হয়। সাধারণতঃ তিনি এ পদবী ব্যবহার করেন না।
মৃধা
বাংলাদেশে একজন মৃধা হলেন সশস্ত্র বাহিনীর প্রথম শ্রেণীর একজন সেনাপতি যিনি প্রাক-ব্রিটিশ আমলে একজন জমিদারের (ভূমিস্বামী) অধীনে নিযুক্ত ছিলেন, যাকে অসহযোগী প্রজাদের বিরুদ্ধে এবং জমির বিরোধে অন্যান্য জমিদারদের বাহিনীর বিরুদ্ধে নিরাপত্তারক্ষী হিসাবে ব্যবহার করা হত। এটি ধারণা করা হয় যে মুঘল যুগে মৃধাদের একটি অংশ ছিল মুঘল তীরন্দাজ বাহিনীর অভিজাত শ্রেণীর তীরন্দাজ যারা ঢাকা, টাঙ্গাইল এবং বিক্রমপুরে এবং এর আশেপাশে বসবাস করতেন।
সাকিব সেলিম
সাকিব সেলিম কোরেশী (জন্ম: ৮ এপ্রিল ১৯৮৮) একজন ভারতীয় চলচ্চিত্র অভিনেতা এবং মডেল যিনি প্রধাণত হিন্দি চলচ্চিত্রে কাজ করে থাকেন। বলিউড চলচ্চিত্রে শিল্পে কাজ শুরু করার আগে তিনি প্রাথমিকভাবে একজন মডেল হিসেবে কাজের মাধ্যমে তিনি তার কর্মজীবন শুরু করেছিলেন। মুম্বাইয়ে পাড়ি জমানোর পরে তিনি বিভিন্ন বিজ্ঞাপনচিত্রে কাজ করেন। টেলিভিশন বিজ্ঞাপনে কাজ করার সময় তিনি চলচ্চিত্রে কাজ করার আগ্রহ পান এবং অভিনেতা হিসেবে যশ রাজ ফিল্মস এর একটি সহ-অভিনেতা হিসেবে দুটি চলচ্চিত্রের জন্য চুক্তিবন্ধ হন।
প্রাথমিক জীবন
সাকিব সেলিম ভারতের দিল্লির একটি মুসলিম সম্ভ্রান্ত পরিবারে জন্মগ্রহণ করেন। তার পিতা সেলিম কোরেশী একজন বিশিষ্ট ব্যবসায়ী যার দিল্লীর আশেপাশে সেলিম নামের ১০টি রেষ্টুরেন্ট পরিচালনা করে থাকেন এবং তার মাতা আমিনা কোরেশী একজন গৃহিনী। হুমা কোরেশী নামে তার একটি বোন রয়েছে এবং নাইম কোরেশী ও হাসিন কোরেশী নামে দুই ভাই রয়েছে।
গাইন্দ্যা ইউনিয়ন
গাইন্দ্যা বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
আয়তন
গাইন্দ্যা ইউনিয়নের আয়তন ১০,৮৮০ একর (৪৪.০৩ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী গাইন্দ্যা ইউনিয়নের লোকসংখ্যা ৮,৫৪০ জন। এর মধ্যে পুরুষ ৪,৫১৩ জন এবং মহিলা ৪,০২৭ জন।
অবস্থান ও সীমানা
রাজস্থলী উপজেলার মধ্যাংশে গাইন্দ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১ কিলোমিটার। এ ইউনিয়নের পূর্বে ঘিলাছড়ি ইউনিয়ন, উত্তর-পশ্চিমে কাপ্তাই উপজেলার চিৎমরম ইউনিয়ন ও রাইখালী ইউনিয়ন, পশ্চিমে বাঙ্গালহালিয়া ইউনিয়ন ও বান্দরবান জেলার বান্দরবান সদর উপজেলার রাজবিলা ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।
প্রশাসনিক কাঠামো
গাইন্দ্যা ইউনিয়ন রাজস্থলী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
শিক্ষা ব্যবস্থা
গাইন্দ্যা ইউনিয়নের সাক্ষরতার হার ৩৩.১১%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ২১টি প্রাথমিক বিদ্যালয় রয়েছে।
যোগাযোগ ব্যবস্থা
গাইন্দ্যা ইউনিয়নে যোগাযোগের প্রধান সড়ক বাঙ্গালহালিয়া-রাজস্থলী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
গাইন্দ্যা ইউনিয়নের পূর্ব সীমান্ত দিয়ে প্রবাহিত হচ্ছে কাপ্তাই খাল এবং পশ্চিম প্রান্ত দিয়ে প্রবাহিত হচ্ছে ছাইংখ্যং খাল।
হাট-বাজার
গাইন্দ্যা ইউনিয়নের প্রধান হাট-বাজার হল মঙ্গলবার ঝুলন্ত ব্রীজের পাশে ও শুক্রবার ৫নং বাজার।
পশ্চিম আমুড়া ইউনিয়ন
পশ্চিম আমুড়া ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন।
অবস্থান
গোলাপগঞ্জ উপজেলার পূর্বকোনে অবস্থিত। সিলেট কেন্দ্রীয় বাস টার্মিনাল হতে জকিগঞ্জ রোড হয়ে গোলাপগঞ্জ আসার পর শিকপুর রোডে আঁকাবাকা সড়কে গ্রাম্য সবুজ পরিবেশের মধ্য দিয়ে আমনিয়া বাজার সংলগ্ন কদমরসুল গ্রামে ইউনিয়ন পরিষদ ভবনটি অবস্থিত।
ইতিহাস
১৯৬৭ সালে আমুড়া ইউনিয়ন পরিষদটি কুশিয়ারার দুই ভাগে বিভক্ত হয়ে পূর্ব আমুড়া, পশ্চিম আমুড়া নামে দুইটি ইউনিয়নে আত্ম প্রকাশ করে। পূর্ব আমুড়া ইউনিয়নটি ১৯৭৭ ইং সনে ০৫ নং বুধবারী বাজার ইউনিয়ন পরিষদ নামে নাম পরিবর্তন হয়। এই ইউনিয়নটির নাম পশ্চিম আমুড়া ইউনিয়ন থেকে যায়। এটি ১৯৭২সনে স্থাপিত হয়।
গ্রাম ও মৌজা
মৌজারনাম: আমনিয়া, আমুড়া, শিলঘাট, কদমরসুল। গ্রাম সমূহ: আমুড়া, নয়াটুল, ঘাগুয়া, সুন্দিশাইল, ইসলামটুল, ডামপাল, আমনিয়া, কদমরসুল, ধারাবহর, শিলঘাট, বিয়ামারা, সোনার পাড়া, শিলঘাট, শিকপুর, লম্বাগাঁও।
আয়তন
২১.৮৪বর্গ কি.মি.।
জনসংখ্যা
সর্বমোট ২১,০১০জন। এরমধ্যে পুরুষের সংখ্যা ১৪৫০৮জন এবং স্ত্রীলোকের সংখ্যা ৬,৫০৮জন।
হাট-বাজার
কদমরসুল, আমনিয়া বাজার, আমুড়া বাজার।
শিক্ষা প্রতিষ্ঠান
সাক্ষরতার হারঃ- ৭৭%
উল্লেখযোগ্য শিক্ষা প্রতিষ্ঠাণঃ-
দর্শনীয় স্থান
কদমরসুল কফি গার্ডেন ও কম্পিউটার প্রশিক্ষণ কেন্দ্র
নদী ও খাল
কুশিয়ারা নদী, ভেটুখাল, মাকড়ি বিল, এরাল বিল, কুইয়া বিল, বিয়ামারা বিল।
জাহাঙ্গীর
নুরুদ্দীন মহম্মদ সেলিম বা জাহাঙ্গীর (আগস্ট ৩০, ১৫৬৯ – অক্টোবর ২৮, ১৬২৭) ছিলেন মুঘল সাম্রাজ্যের চতুর্থ সম্রাট। তিনি ১৬০৫ সাল থেকে তার মৃত্যু অবধি ১৬২৭ সাল পর্যন্ত রাজত্ব করেন। তাঁর রাজকীয় নামটির (ফার্সী ভাষায়) অর্থ 'বিশ্বের বিজয়ী', 'বিশ্ব-বিজয়ী'।
প্রাথমিক জীবন
শাহজাদা সেলিম, পরে জাহাঙ্গীর, ১৫৬৯ সালের ৩১ আগস্ট ফতেপুর সিক্রিতে আকবর এবং তার এক স্ত্রী, আম্বাররাজা ভর্মলের কন্যা মরিয়ম-উজ-জামানি গর্ভে জন্মগ্রহণ করেন। আকবরের পূর্ববর্তী ছেলেমেয়েরা শৈশবে মারা গিয়েছিল এবং তিনি একটি পুত্র সন্তানের জন্য পবিত্র লোকদের সাহায্য চেয়েছিলেন। সেলিমের নাম ছিল শেখ সেলিম, যদিও আকবর তাকে সবসময় শেখু বাবা বলে ডাকতেন।
জাহাঙ্গীর ছিলেন মুঘল সাম্রাজ্যের তৃতীয় সম্রাট আকবর-এর পুত্র। শুরুতেই তিনি তার পিতা আকবর এর মতাদর্শী ছিলেন । সেই সময় আকবর দক্ষিণ ভারত-এ ব্যস্ত ছিলেন। তিনি হেরে গেলেও পরবর্তী কালে তার সৎমা রুকাইয়া সুলতান বেগম ও সেলিমা সুলতান বেগম এর সমর্থনে ১৬০৫ সালে রাজা হতে সমর্থ হন। প্রথম বছরেই তাকে তার বড় ছেলে খসরুর বিদ্রোহের মোকাবিলা করতে হয় ও তিনি তাতে সফল হন। তিনি খসরু সমর্থিত ২০০০ লোককে মৃত্যুদণ্ড দেন ও খসরুকে অন্ধ করে দেন।
বাবার মত চমৎকার প্রশাসন ছাড়াও জাহাঙ্গীর-এর শাষনামলে রাজনৈতিক স্থিতিশীলতা, শক্তিশালী অর্থনীতি এবং চিত্তাকর্ষক সাংস্কৃতিক সাফল্য বিদ্যমান ছিল। এছাড়া সার্বভৌম সীমানা অগ্রসরও অব্যাহত ছিল - বঙ্গ, মেওয়ার, আহমেদনগর ও দক্ষিণ ভারত পর্যন্ত তার রাজ্য বিস্তৃত ছিল। এই সাম্রাজ্য বৃদ্ধির একমাত্র বাধা আসে যখন পারস্য অঞ্চলের সাফারীদ রাজবংশের শাহেনশাহ আব্বাস কান্দাহার আক্রমণ করেন। তা ঘটে যখন ভারতে তিনি খসরুর বিদ্রহ দমন করছিলেন। তিনি রাজপুতানা রাজাদের সাথে সমস্যার সমাধান নিয়ে আলোচনায় বসেন ও তারা সকলেই মুঘল আধিপত্য মেনে নেন ও তার বদলে তাদের মুঘল সাম্রাজ্যে উঁচু পদ দেওয়া হয়।
জাহাঙ্গীর শিল্প, বিজ্ঞান এবং, স্থাপত্য সঙ্গে মুগ্ধ হয়ে তরুণ বয়স থেকেই চিত্রকলার প্রতি ঝোঁক দেখিয়েছেন এবং তার নিজের একটি কর্মশালায় ছিল। মুঘল চিত্রকলা শিল্প, জাহাঙ্গীর এর রাজত্বের অধীনে মহান উচ্চতায় পৌঁছেছিল। তার সময় উস্তাদ মনসুর জন্তু ও পাখির ছবি একে বিখ্যাত হন। জাহাঙ্গীর এর ছিল একটি বিশাল পক্ষিশালা ও পশুশালা ছিল। জাহাঙ্গীর ইউরোপীয় এবং ফার্সি শিল্পকলাকেও ভালবাসতেন। তিনি ফার্সি রানী নুর জাহান দ্বারা প্রভাবিত হয়ে তার সাম্রাজ্য জুড়ে ফার্সি সংস্কৃতি প্রচার করেন। তার সময়েই শালিমার গার্ডেন তৈরি হয়।
জাহাঙ্গীর তার বাবার মত একজন কঠোর সুন্নি মুসলমান ছিলেন না। তিনি সার্বজনীন বিতর্কে বিভিন্ন ধর্মের মানুষদের অংশগ্রহণ করতে দিতেন। জাহাঙ্গীর তার লোকদের কাউকে জোরপূর্বক ইসলাম ধর্ম গ্রহণ করতে বারণ করতেন। তিনি সকল প্রকার ধর্মের লোকেদের থেকে সমান খাজনা নিতেন। থমাস রো, এডওয়ার্ড টেরি-সহ অনেকেই তার এইপ্রকার আচরণের প্রশংসা করেন।
অনেক ভাল গুন থাকা সত্ত্বেও, মদ্যপান ও নারী এই দুই আসক্তির জন্য জাহাঙ্গীর সমালোচিত হন। তিনি এক সময় তার স্ত্রী নুর জাহান কে অতিরিক্ত ক্ষমতা দিয়ে ফেলেন এবং নুর জাহান বিভিন্ন বিতর্কিত চক্রান্তের সাথে জড়িয়ে পরেছিলেন।
শেষ দিকে মুসলিম মনীষি আহমদ সিরহিন্দি (রহঃ) এর ইসলামিক আন্দলনের ফলশ্রুতিতে তিনি ইসলাম ধর্মে বিশ্বাসী হোন । ১৬২২ সালে তার পুত্র খুররাম প্রথম বিদ্রোহ করেন। কিন্তু ১৬২৬ সালে জাহাঙ্গীরের বিশাল সেনাবাহিনীর কাছে কোণঠাসা হয়ে তিনি নিঃশর্তভাবে আত্মসমর্পণ করেন। কিন্তু ১৬২৭ সালে তার মৃত্যুর পর ক্ষুরামই নিজেকে শাহ জাহান উপাধিতে ভূষিত করে সিংহাসন দখল করেন। জাহাঙ্গীরের মৃত্যুর পর বিভিন্ন গল্প, সিনেমা ও সাহিত্যে তার ও আনারকলির রহস্যে ভরা সম্পর্ক স্থান পায়।
বিদ্রোহ এবং উত্তরাধিকার নিয়ে বিবাদ
তিনি প্রথমেই তার ছেলে খসরু মিরজার বিদ্রোহের মুখে পড়েন। খসরু কে তিনি অন্ধ করে দেন ও তাকে আর্থিক সাহায্য করায় পঞ্চম শিখ গুরু অর্জন দেব কে পাঁচ দিন ধরে অত্যাচার করা হয়। পরে তিনি নদীতে স্নান করার সময় উধাও হয়ে যান।
জাহাঙ্গীর তার ছোট ছেলে খুররাম উত্তরাধিকার নিশ্চিত করতে ১৬২২ সালে তার বড় ভাই খসরু কে হত্যা করেন।
মেয়ার এর রানা ও খুররাম এর মধ্যে একটি সফল চুক্তি হয়। শাহ জাহান বঙ্গ ও বিহার নিয়ে ব্যস্ত থাকার সময়, জাহাঙ্গীর তার জয় করা রাজ্যকে নিজের বলে দাবি করেন। নিজেদের মধ্যে বিবাদের সাহায্য নিয়ে ফার্সিরা কান্দাহার জয় করেন। এর ফলে মুঘলরা আফগানিস্তান ও পারস্য এর মূল্যবান বাণিজ্যিক রুট গুলি নিজেদের অধীন থেকে হারিয়ে ফেলেন।
শাসনকাল
thumb|left|জাহাঙ্গীরের ভারি মুদ্রা
১৬০৫ খ্রিষ্টাব্দ থেকে ১৬২৭ খ্রিষ্টাব্দ পর্যন্ত
বহিঃসংযোগ
ജഹാംഗീര്‍
খজল
থাম্ব|খজল জেলার মানচিত্র খজল (Khawzawl), ভারতের মিজোরাম রাজ্যের খজল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খৌজাই শহরের জনসংখ্যা হল ৯২৮৬ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৭৮%,। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে খৌজাই এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
ঘানার ভাষা
ঘানা একটি বহুভাষিক দেশ যেখানকার মানুষরা প্রায় আশিটি ভাষায় কথা বলা হয়। এর মধ্যে, ইংরেজি, যা ঔপনিবেশিক যুগ থেকে উত্তরাধিকারসূত্রে প্রাপ্ত, সরকারী ভাষা এবং লিঙ্গুয়া ফ্রাঙ্কা। ঘানার আদিবাসী ভাষাগুলির মধ্যে আকান দক্ষিণে সবচেয়ে বেশি কথ্য। দাগবানি উত্তরে সবচেয়ে বেশি কথা বলা হয়।
ইংরেজি ভাষা ঘানার সরকারি ভাষা। ঘানার ১০ লাখেরও বেশি লোক দ্বিতীয় ভাষা হিসেবে ইংরেজি ভাষাতে কথা বলেন। ঘানাতে স্থানীয় ভাষার সংখ্যা প্রায় ৮০। এদের মধ্যে আকান ভাষাতে ৪৫% লোক কথা বলে। অন্যান্য গুরুত্বপূর্ণ ভাষার মধ্যে আছে মোরে ভাষা, এওয়ে ভাষা এবং গা-আদেংমে ভাষা। এদের মধ্যে গা ভাষাটি ঘানার রাজধানী আক্রাতে ব্যবহৃত প্রধান ভাষা। ঘানার উত্তরাঞ্চলে সার্বজনীন ভাষা হিসেবে হাউসা ভাষা প্রচলিত। অনেকগুলি ভাষার লিখিত রূপ সরকারি মর্যাদা পেয়েছে।
ওয়ালিদ আব্বাস
ওয়ালিদ আব্বাস মুরাদ ইউসুফ আল বালুশি (وليد عباس‎, Walid Abbas; ১১ জুন ১৯৮৫; ওয়ালিদ আব্বাস নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শাবাব আল আহলি এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।
২০০২–০৩ মৌসুমে, আমিরাতি ক্লাব আল শাবাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শাবাবের হয়ে ১১ মৌসুমে ২৫৬ ম্যাচে ২টি গোল করার পর ২০১৩–১৪ মৌসুমে তিনি আল আহলিতে যোগদান করেছেন। আল আহলিতে চার মৌসুম অতিবাহিত করার পর শাবাব আল আহলির সাথে চুক্তি স্বাক্ষর করেছেন।
ওয়ালিদ ২০০৮ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৯৯ ম্যাচে ৬টি গোল করেছেন।
প্রারম্ভিক জীবন
ওয়ালিদ আব্বাস মুরাদ ইউসুফ আল বালুশি ১৯৮৫ সালের ১১ই জুন তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৮ সালের ২৭শে ডিসেম্বর তারিখে, ২৩ বছর, ৬ মাস ও ১৬ দিন বয়সে, ডান পায়ে ফুটবল খেলায় পারদর্শী ওয়ালিদ ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ২–২ গোলে ড্র করেছিল। সংযুক্ত আরব আমিরাতের হয়ে অভিষেকের বছরে ওয়ালিদ মাত্র ১ ম্যাচে অংশগ্রহণ করেছেন।
আনফ্রিডম
আনফ্রিডম ২০১৫ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি হিন্দি এবং ইংরেজি দুটি ভাষাতেই মুক্তি দেওয়া হয়েছিলো। চলচ্চিত্রটি ছিলো নারী সমকামিতা নিয়ে। চলচ্চিত্রটিতে সত্যিকারের নগ্ন দৃশ্য থাকায় পরিচালক রাজ অমিতের চলচ্চিত্রটি মুক্তি দিতে অনেক কষ্ট করতে হয়েছিলো।
প্রযোজনা
চলচ্চিত্রটির চিত্রগ্রাহক ছিলেন হরি নায়ার এবং জেসি কোটাংস্কি চলচ্চিত্রটির আবহ সঙ্গীত পরিচালক। সাউন্ড ডিজাইন করেন রেসুল পুকুটি। দীপা বাজাজ, যিনি চলচ্চিত্রটির পোস্ট-প্রোডাকশন ম্যানেজার ছিলেন, তিনি চলচ্চিত্রটির প্রচারণার দায়িত্ব নেন।
কেন্দ্রীয় চলচ্চিত্র অনুমোদন পর্ষদ চলচ্চিত্রটির নগ্ন দৃশ্যগুলোর কারণে চলচ্চিত্রটি মুক্তি দিতে রাজি হচ্ছিলোনা।
সেন্সরশীপ
চলচ্চিত্রটি নগ্নতার কারণে সেন্সর বোর্ডে আটকে গিয়েছিলো এবং পরিচালক রাজ অমিত কুমারকে অনেক কষ্ট করতে হচ্ছিলো এই কারণে। সেন্সর বোর্ড নগ্ন দৃশ্যগুলো কেটে মুক্তি দেবার কথা বললে রাজ অমিত কুমার রাজি হননি। তিনি বলেছিলেন, নগ্নতা কাহিনীর অংশ, দৃশ্যগুলো বাদ দিতে তিনি অপরাগতা প্রকাশ করেছিলেন।
ওয়াল্টার হিউস্টন
ওয়াল্টার টমাস হিউস্টন (Walter Thomas Huston; ৫ এপ্রিল ১৮৮৩ - ৭ এপ্রিল ১৯৫০) ছিলেন একজন কানাডীয় অভিনেতা ও গায়ক। তিনি তার পুত্র জন হিউস্টন পরিচালিত দ্য ট্রেজার অব সিয়েরা মাদ্রে চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তিনি চার প্রজন্ম ধরে চলে আসা হিউস্টন অভিনয়শিল্পী পরিবারের প্রধান। তিনি অভিনয়শিল্পী অ্যাঞ্জেলিকা হিউস্টন, ড্যানি হিউস্টন, আলেগ্রা হিউস্টন ও জ্যাক হিউস্টনের পিতামহ। হিউস্টন পরিবারের তিন প্রজন্ম একাডেমি পুরস্কার লাভ করেছে, তারা হলেন ওয়াল্টার, তার পুত্র জন এবং জনের কন্যা অ্যাঞ্জেলিকা।
প্রারম্ভিক জীবন
হিউস্টন ১৮৮৩ সালের ৫ই এপ্রিল অন্টারিওর টরন্টো শহরে জন্মগ্রহণ করেন। তার পিতা রবার্ট মুর হিউস্টন একজন কৃষক ছিলেন, যিনি পরবর্তীকালে একটি নির্মাণ কোম্পানি প্রতিষ্ঠা করেন এবং তার মাতা এলিজাবেথ ম্যাকগিবন। তিনি স্কটিশ ও আইরিশ বংশোদ্ভূত। তিনি টরন্টোর উইনচেস্টার স্ট্রিট পাবলিক স্কুলে পড়াশোনা করেন। তার এক ভাই ও দুই বোন ছিল, তাদের একজন মঞ্চের কণ্ঠ বিষয়ক কোচ মার্গারেট ক্যারিংটন (১৮৭৭-১৯৪১)।
তার পরিবার অন্টারিওর অরেঞ্জভিলের বাসিন্দা ছিলেন এবং সেখানে কৃষিকাজ করতেন। তার জন্মের পূর্বে তারা সেখান থেকে টরন্টোতে আসে। যৌবনে তিনি তার পারিবারিক নির্মাণ কোম্পানিতে কাজ করতেন এবং অবসর সময়ে তিনি শ স্কুল অব অ্যাক্টিংয়ে অভিনয়ের পাঠ গ্রহণ করতেন। ১৯০২ সালে তার মঞ্চে অভিষেক হয়। তিনি ইন কনভিক্ট স্ট্রাইপস নাটকের দলের সাথে সফরে যান এবং রিচার্ড ম্যানসফিল্ডের সাথে জুলিয়াস সিজার নাটকে অভিনয় করেন। তিনি পুনরায় দ্য সাইন অব দ্য ক্রস নাটক নিয়ে সফরে বের হন। ১৯০৪ সালে তিনি রিয়া গোরকে (১৮৮২-১৯৩৮) বিয়ে করেন এবং মিজুরির নেভাডার একটি বিদ্যুৎ কেন্দ্রে ব্যবস্থাপক হিসেবে কাজে যোগ দেওয়ার জন্য অভিনয় ছেড়ে দেন। তিনি ১৯০৯ সাল পর্যন্ত এই চাকরিতে নিযুক্ত ছিলেন।
জন ওয়ার্ড
জন টমাস ওয়ার্ড (John Ward; জন্ম: ১১ মার্চ, ১৯৩৭) ক্যান্টারবারির তিমারু এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৪ থেকে ১৯৬৮ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন জন ওয়ার্ড।
প্রথম-শ্রেণীর ক্রিকেট
১৯৫৭-৫৮ মৌসুম থেকে ১৯৭০-৭১ মৌসুম পর্যন্ত জন ওয়ার্ডের প্রথম-শ্রেণীর খেলোয়াড়ী জীবন চলমান ছিল। ১৯৫৮ সালে ইংল্যান্ড গমনার্থে নিউজিল্যান্ড দল গঠনে প্রস্তুতিমূলক খেলার আয়োজন করা হয়। সাউথ আইল্যান্ডের সদস্যরূপে প্রথম-শ্রেণীর ক্রিকেটে অভিষেক ঘটে তার ও নর্থ আইল্যান্ডের মুখোমুখি হন তিনি।
প্রথম ইনিংসে পাঁচটি ক্যাচ গ্লাভসবন্দী করেন। ফলে, নিয়মিত উইকেট-রক্ষক এরিক পেট্রি’র সহকারী হিসেবে এ সফরে যান। ১৯৫৯-৬০ মৌসুমে ক্যান্টারবারির সদস্যরূপে প্লাঙ্কেট শীল্ডে অভিষেক ঘটে তার। ১৯৬১-৬২ মৌসুমে দলের সাথে দক্ষিণ আফ্রিকা গমন করেন। এ সফরেও তিনি আর্টি ডিকের সহচর ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন জন ওয়ার্ড। ২১ ফেব্রুয়ারি, ১৯৬৪ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৭ মার্চ, ১৯৬৮ তারিখে অকল্যান্ডে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৬৩-৬৪ মৌসুমে দক্ষিণ আফ্রিকা দল নিউজিল্যান্ড গমন করে। অবশেষে, ওয়েলিংটনে সিরিজের প্রথম টেস্টের মাধ্যমে অভিষেক পর্ব সম্পন্ন হয় তার। তবে, পরবর্তীতে শ্রেয়তর ব্যাটিংয়ের অধিকারী আর্টি ডিকের কাছে তাকে স্থানচ্যুত হতে হয়। ১৯৬৪-৬৫ মৌসুমে পাকিস্তান দল নিউজিল্যান্ড গমনে আসে। সিরিজের তৃতীয় টেস্টে ডিকের স্থলাভিষিক্ত হন। ১৯৬৫ সালে দলের একমাত্র উইকেট-রক্ষক হিসেবে ভারত ও পাকিস্তান গমন করেন। তন্মধ্যে, উল্লেখযোগ্য দিক ছিল ভারতের বিপক্ষে সিরিজের প্রথম টেস্টে ব্যক্তিগত সর্বোচ্চ অপরাজিত ৩৫ রানের ইনিংসটি। শেষ উইকেট জুটিতে রিচার্ড কলিঞ্জের সাথে মূল্যবান ৬১ রান সংগ্রহ করেছিলেন।
কিন্তু, ১৯৬৪-৬৫ মৌসুম শেষে ভারতে সফর চলাকালে আহত হলে ডিককে পুনরায় তার স্থলাভিষিক্ত করা হয়। ১৯৬৫ সালের শেষদিকে ইংল্যান্ড গমন করেন। ওয়ার্ডকে দলে ভেড়ানো হয়। তৃতীয় টেস্টে ডিকের স্থলাভিষিক্ত হন তিনি। ১৯৬৭-৬৮ মৌসুমে নিজ দেশে ভারতের মুখোমুখি হন। সিরিজের চতুর্থ টেস্টই তার সর্বশেষ টেস্টে অংশগ্রহণ ছিল।
অবসর
১৯৭০-৭১ মৌসুম পর্যন্ত ক্যান্টারবারির পক্ষে খেলা চালিয়ে যান। এরপর তিনি ক্রিকেট খেলা থেকে অবসর গ্রহণ করেন। ১৯৬৯-৭০ মৌসুমে ওয়েলিংটনের বিপক্ষে প্রথম-শ্রেণীর ক্রিকেটে একমাত্র অর্ধ-শতরানের ইনিংস খেলেছেন। পাঁচ নম্বরে ব্যাটিংয়ে নেমে ৫৪ রানে অপরাজিত থাকেন তিনি।
ব্যক্তিগত জীবনে বিবাহিত ছিলেন জন ওয়ার্ড। তার সন্তান ব্যারি ওয়ার্ড ক্যান্টারবারির পক্ষে ১৯৮৬-৮৭ মৌসুমে উইকেটের পিছনে অবস্থান করেন। এছাড়াও তার কাকা এনভি বার্ট ও কাকাতো ভাই জেডব্লিউ বার্ট প্রথম-শ্রেণীর ক্রিকেটে অংশ নিয়েছেন।
মূল্যায়ন
বিশ্বস্ত ও খাঁটিমানের উইকেট-রক্ষক হিসেবে জন ওয়ার্ডের যথেষ্ট সুনাম ছিল। নিচেরসারিতে ব্যাপকভাবে সফলতার স্বাক্ষর রাখতে না পারলেও শুরুরদিকের প্রতিশ্রুতিশীলতার স্বাক্ষর আর ধরে রাখতে পারেননি তিনি। মাত্র দুইটি প্রথম-শ্রেণীর ক্রিকেট খেলায় অংশগ্রহণ করার পর দক্ষিণ আফ্রিকা সফরের জন্যে মনোনীত হন। পঞ্চাশের দশকের শেষদিক থেকে শুরু করে ষাটের দশকের মাঝামাঝি সময় পর্যন্ত নিউজিল্যান্ড দলে আসা-যাওয়ার পালায় অবস্থান করেছেন। উইকেট-রক্ষণে দৃঢ়ভাব বজায় রাখা সত্ত্বেও তাকে কখনো দলের নিয়মিত সদস্যের মর্যাদা দেয়া হয়নি।
মগ জাতি
মগ আরাকান নিবাসী জাতি বিশেষ। জাতিতত্ববিদেরা এদের ইন্দো-চীন নিবাসী বলে মনে করেন। এদের মধ্যে মারমগরি, ভূঁইয়া মগ, বড়ুয়া মগ, রাজবংশী মগ, মারমা মগ, রোয়াং মগ, ভ্যুমিয়া মগ ইত্যাদি নামে জাত বিভাগ আছে।
শ্রেণী ভাগ
এই সাতটি শ্রেণীকে মূলত তিন ভাগে ভাগ করা যায়।
মগ দস্যু
মোগল সাম্রাজ্যের সঙ্গে শত্রুতার কারণে আরাকানের মগ দস্যুরা পর্তুগিজ জলদস্যুদের সঙ্গে যোগ দিয়ে তৎকালীন মোগল-শাসনাধীন বাংলায় অবাধ লুণ্ঠন, অপহরণ ও নির্বিচারে নারীদের উপর অত্যাচার চালাত। মগ দস্যুরা বাংলার উপকূল থেকে লোকজন ধরে নিয়ে তাদের কাছে বিক্রি করত। মগদের বর্বরতার সংক্ষিপ্ত বিবরণ পাওয়া যায় ড. আহমদ শরীফের লেখায়। তিনি লিখেছেন, ‘মগ জলদস্যুরা জলপথে বাঙলাদেশের ভুলুয়া, সন্দ্বীপ, সংগ্রামগড়, বিক্রমপুর, সোনারগাঁ, বাকলা, যশোর, ভূষণা ও হুগলী লুণ্ঠন করত। তারা হিন্দু-মুসলিম, নারী-পুরুষ ও বড়-ছোট-নির্বিশেষে ধরে নিয়ে যেত। হাতের তালু ফুঁড়ে বেত চালিয়ে গরু-ছাগলের মতো বেঁধে নৌকার পাটাতনে ঠাঁই দিত। মুরগীকে যেভাবে দানা ছিটিয়ে দেওয়া হয়, তাদেরও তেমনি চাউল ছুড়ে দেওয়া হত খাবার জন্যে। এ অবহেলা ও পীড়নের পরেও যারা বেঁচে থাকত তাদেরকে ভাগ করে নিত মগে-পর্তুগীজে।
মগের মুল্লুক
বাংলায় অতীতে বিভিন্ন দেশের জলদস্যুরা আসতো চুরি ডাকাতি বা সম্পদ লুট করতে। তাদের নিয়ে অনেক গল্প কবিতা ছড়া লেখা হয়েছে। একটি ভয়ানক দস্যু আসতো মগ রাজার দেশ থেকে। এরা ছিল মূলত পর্তুগীজ নৌ-দস্যুদের রাজাকার বাহিনী। মগরা আমাদের অঞ্চলে এসে যে অরাজকতার সৃষ্টি করতো তার মাত্রা বোঝানোর জন্য বলা হতো মগের মুল্লুক অর্থাৎ যা খুশি তাই করার দেশ। অনেকের মতে মগ মানেই আরাকানী আর মগের মুল্লুক মানে আরকান রাজ্য।
কলকাতায় মগ দস্যু
ইংরেজ শাসনেও পর্তুগিজ হার্মাদদের দস্যুতার কথা শোনা যেত; ১৮২৪ খ্রিষ্টাব্দেও কলকাতায় মগ দস্যুর ভয় ছিল জনসমাজে। ১৭৯০ খ্রিষ্টাব্দে ইংরেজ সরকার হাওড়ার শিবপুরে (এখনকার বোটানিক্যাল গার্ডেনের কাছে) গঙ্গার একটা বাঁধ তৈরি করে মগ ও পর্তুগিজ দস্যুদের আগমন পথ বন্ধ করে দেন।
প্রসোবত্তর সংক্রমণ
সবচেয়ে কমন সংক্রমণ হলো গর্ভাশয় এবং এর চারপাশের টিস্যুর সংক্রমণ যা পারপেরাল সেপসিস বা পোস্টপার্টাম মেট্রিটিস  নামে পরিচিত। ঝুঁকির নিয়ামকগুলোর অন্যগুলোর মধ্যে রয়েছে সিজারিয়ান সেকশন, যোনিপথে নির্দিষ্ট কিছু ব্যাকটেরিয়ার উপস্থিতি যেমন: গ্রুপ বি স্ট্রেপ্টোকক্কাস, সময়ের আগেই ঝিল্লি ছিঁড়ে যাওয়া এবং দীর্ঘস্থায়ী প্রসব বেদনা । বেশিরভাগ সংক্রমণের সাথে বিভিন্ন ধরনের অনেকগুলো ব্যাকটেরিয়া জড়িত। যোনিপথ বা রক্তের কালচার পরীক্ষা দ্বারা রোগ নির্ণয়ে খুব কমই সহায়তা পাওয়া যায়৷ যাদের উন্নতি ঘটে না তাদের জন্য মেডিকেল ইমেজিং এর দরকার হতে পারে। প্রসবোত্তর জ্বরের অন্যান্য কারণের মধ্যে রয়েছে: স্তন প্রদাহ, মুত্রনালীর সংক্রমণ, তলপেটের কাটা জায়গা বা এপিসিওটমি-তে সংক্রমণ এবং অ্যাটেলেক্টাসিস ।
সি-সেকশন পরবর্তী ঝুঁকিসমূহের কারণে অস্ত্রোপচারের সময়কালে সব মহিলাদের জন্য এম্পিসিলিন এর মত অ্যান্টিবায়োটিকের প্রতিরোধক ডোজ গ্রহণের সুপরিশ করা হয়। এযাবত জ্ঞাত সংক্রমণগুলোর চিকিৎসা অ্যান্টিবায়োটিক দিয়েই করা হয় যেখানে বেশিরভাগ রোগীই দুই থেকে তিন দিনের মধ্যে সেরে ওঠেন। হালকা রোগাক্রান্ত ব্যক্তিদের জন্য মুখে খাওয়ার অ্যান্টিবায়োটিক ব্যবহৃত হতে পারে, অন্যথায় শিরায় গ্রহণের অ্যান্টিবায়োটিক সুপারিশ করা হয়ে থাকে। সাধারণ অ্যান্টিবায়োটিকের মধ্যে রয়েছে, যোনিপথে প্রসবের ক্ষেত্রে এম্পিসিলিন ও জেন্টামাইসিন এর সমন্বয় অথবা যাদের সি-সেকশন করা হয়েছে তাদের জন্য ক্লিন্ডামাইসিন ও জেন্টামাইসিন। যথাযথ চিকিৎসায় সেরে উঠছেন এমন ব্যক্তিদের ফোঁড়ার মত অন্য কোনো জটিলতা থাকলে তা বিবেচনায় নেয়া উচিত।
উন্নত বিশ্বে প্রায় এক থেকে দুই শতাংশের মধ্যে যোনিপথে প্রসবের পর গর্ভাশয়ের সংক্রমণ দেখা যায়। প্রতিরোধক অ্যান্টিবায়োটিক ব্যবহারের আগে, যাদের আরও বেশি প্রসবকালীন জটিলতা ছিল তাদের ক্ষেত্রে এটি পাঁচ থেকে তের শতাংশ এবং সি-সিজারিয়ান করা হয়েছে এমন মহিলাদের ক্ষেত্রে পঞ্চাশ শতাংশ পর্যন্ত বৃদ্ধি পায়। ২০১৩ সালে এই সংক্রমণ ২৪,০০০ মৃত্যুর কারণ ঘটিয়েছিল যা ১৯৯০ সালের ৩৪,০০০ মৃত্যুর চেয়ে কম ছিল। অবস্থাটির সর্বপ্রথম জ্ঞাত বিবরণ পাওয়া যায় কমপক্ষে খৃষ্টপূর্ব ৫ম শতাব্দীতে হিপোক্রেটসের লেখা থেকে। এই সংক্রমণগুলোই ছিল শিশু জন্মদানের সময়কালব্যাপী মৃত্যুর অতি সাধারণ কারণ যা কমপক্ষে ১৮ শতাব্দীতে শুরু হয়ে ১৯৩০ এর দশক পর্যন্ত চলেছে, অ্যান্টিবায়োটিকের প্রচলন হওয়ার আগ পর্যন্ত৷ ১৮৪৭ সালে অস্ট্রিয়াতে ইগনাজ সেমেলউইস ক্লোরিন দিয়ে হাত ধোয়ার ব্যবস্থা চালু করে এই রোগজনিত মৃত্যুর হার প্রায় বিশ শতাংশ থেকে দুই শতাংশে নামিয়ে এনেছিলেন।
কোলাসিব
কোলাসিব (Kolasib), ভারতের মিজোরাম রাজ্যের কোলাসিব জেলার একটি শহর ।
জনসংখ্যার উপাত্ত
ভারতের ২০০১ সালের আদমশুমারি অনুসারে কোলাসিব শহরের জনসংখ্যা হল ১৮,৮৫২ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৮২%, । পুরুষদের মধ্যে সাক্ষরতার হার ৮৩%, এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে কোলাসিব এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আহমাদ লাই বিন বুজাং
হাজি আহমাদ লাই বিন বুজাং (১৯৪৯–২০১৯) একজন মালয়েশীয় রাজনীতিবিদ ছিলেন। তিনি মালয়েশীয় আইনসভার নিম্নকক্ষে সিবুতি সংসদীয় আসনের সাংসদ হিসেবে দায়িত্ব পালন করেছিলেন। তার সংসদীয় আসন সারাওয়াকের অন্তর্গত। তিনি পার্টি পেসাকা বুমিপুতেরা বেরসাতুর রাজনীতিবিদ ছিলেন।
আহমাদ লাই বিন বুজাং ২০০৮ সালে মালয়েশীয় সাধারণ নির্বাচনে পার্টি কেয়াদিলাম রাকয়াতের মাইকেল তেও ইউ কেংকে পরাজিত করে সিবুতির সাংসদ হিসেবে নির্বাচিত হন। নির্বাচিত হবার পূর্বে পূর্বে তিনি ছিলেন একজন উদ্যোক্তা। এছাড়া তিনি সারাওয়াকের তৎকালীন মুখ্যমন্ত্রী আবদুল তাইব মাহমুদের রাজনৈতিক সচিব হিসেবে দায়িত্ব পালন করেছেন। তিনি ২০১৩ সালে অনুষ্ঠিত মালয়েশীয় সাধারণ নির্বাচনে মুহাম্মাদ জাইদ তান্দাংকে পরাজিত করে পুনরায় সিবুতির সাংসদ হিসেবে নির্বাচিত হন। স্বাস্থ্যগত কারণে তিনি ২০১৮ সালে অনুষ্ঠিত মালয়েশীয় সাধারণ নির্বাচনে প্রতিদ্বন্দ্বিতা না করার সিদ্ধান্ত নেন। ২০১৯ সালের ফেব্রুয়ারি মাসে তাকে লাকু ম্যানেজমেন্ট সেন্ডিরিয়ান বেরহাডের সভাপতি হিসেবে নিযুক্ত করে সারাওয়াক রাজ্য সরকার।
আহমাদ লাই বিন বুজাং ২০১৯ সালের ৯ আগস্ট ৬৯ বছর বয়সে মৃত্যুবরণ করেন।
ইজ্জউদ্দীন ইয়াহিয়া
ইজ্জউদ্দীন ইয়াহিয়া (, মৃত্যু ১৩৩৮) ছিলেন প্রাদেশিক সাতগাঁওয়ের গভর্নর যিনি ১৩২৮ থেকে ১৩৩৮ সাল পর্যন্ত রাজত্ব করেছিলেন।
ইতিহাস
ইজ্জউদ্দীন তুঘলক দিল্লি সালতানাতের অধীনে গভর্নর হিসেবে নিযুক্ত হন। শামসুদ্দিন ইলিয়াস শাহ ইজ্জউদ্দিনের অধীনে চাকরি নেন। ইজ্জউদ্দিন বাংলার হিন্দু ও বৌদ্ধদের মধ্যে ইসলামের প্রসারকে আরও উৎসাহিত করেন। ১৩৩৮ সালে তার মৃত্যুর পর, ইলিয়াস শাহ সাতগাঁওয়ের নিয়ন্ত্রণ নেন এবং দিল্লি থেকে স্বাধীনতা ঘোষণা করেন।
শরাবাক জেলা
শরাবাক জেলা আফগানিস্তানের কান্দাহার প্রদেশের দক্ষিণ-পূর্ব অংশে অবস্থিত একটি দূরবর্তী জেলা। জেলাটি কান্দাহার শহর থেকে প্রায় ১১০ কিলোমিটার দক্ষিণে এবং কান্দাহারের পূর্ব অঞ্চলে অবস্থান করছে। ভৌগোলিক অবস্থান অনুযায়ী জেলাটির সীমানা হচ্ছে পশ্চিমে রেগ জেলা, উত্তরে স্পিন বল্দাক জেলা এবং পূর্ব ও দক্ষিণে পাকিস্তান ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০,২০০ জন এর মত। জেলাটি কেন্দ্রীয় শহর শরবাক অবস্থান করছে জেলার পূর্ব অঞ্চলে ৯৮৫ মিটার উচ্চতায়।  বেলুচ এবং পশতু হচ্ছে সবচেয়ে প্রভাবশালী সম্প্রদায়।
লেংপুই
থাম্ব|লেংপুই বিমানবন্দর লেংপুই (Lengpui) ভারতের মিজোরাম রাজ্যের মামিত জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লেংপুই শহরের জনসংখ্যা হল ২৪২৩ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৮০%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে লেংপুই এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
ইমরান সরকার
ইমরান সরকার একজন বাংলাদেশী ক্রিকেটার। যিনি ১১ মে ২০১৭ সালে ২০১৬-১৭ প্রিমিয়ার বিভাগ ক্রিকেট লিগে ভিক্টোরিয়া স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন।
মিস্টার এক্স ইন বম্বে
মিস্টার এক্স ইন বম্বে (मिस्टर एक्स इन बॉम्बे; জনাব এক্স বম্বেতে) হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র। শান্তিলাল সোনির পরিচালনা এবং সিএম ঠাক্কারের প্রযোজনায় চলচ্চিত্রটিতে নায়ক-নায়িকার ভূমিকায় ছিলেন কিশোর কুমার এবং কুমকুম, এছাড়াও মদন পুরী একটি গুরুত্বপূর্ণ চরিত্রে অভিনয় করেছিলেন। এই চলচ্চিত্রটিতে নায়ক-গায়ক কিশোর কুমারের গাওয়া গান 'মেরে মেহবুব কায়ামাত হোগি' কালজয়ী গান হিসেবে পরিচিত।
সারাংশ
শোভা মাথুর (কুমকুম) তার বিজ্ঞানী বাবা (রণধীর) এর সাথে এক ধনী জীবনযাপন করছেন, যিনি এখন বিভিন্ন বিষয় নিয়ে পরীক্ষা-নিরীক্ষা চালিয়ে যাচ্ছেন। একদিন এটি করার সময়, তিনি মনোহর নামের এক কর্মচারীকে একটি ঘ্রাণ পান করেন, যার ফলস্বরূপ তাঁর মৃত্যু হয়। রাজন (মদন পুরী) তাদের উদ্ধারে আসে, দেহ থেকে মুক্তি পায় এবং মাথুরকে ব্ল্যাকমেইল করতে শুরু করে, যা শোভা রাজনকে বিয়ে করলেই শেষ হতে পারে। তারপরে একদিন শোভা সুদর্শন (কিশোর কুমার) নামে এক কবির সাথে দেখা করেন এবং দুজনেই প্রেমে পড়ে যান। বিয়ের সময় সে তার হাত চাইলে শোভা রাজি হয় না। পরের দিন শোভা তাকে সুদর্শন থেকে সম্বোধন করা একটি নোট পেয়েছিল যাতে সে বলেছিল যে সে নিজেকে মেরে ফেলবে। তারপরে, প্রতি রাতে তিনি সুদর্শনর কণ্ঠ শুনতে শুরু করেন, তাকে মৃত্যুর জন্য দোষারোপ করছেন, কারণ তাঁর আত্মা প্রশান্তি পাচ্ছেন না। সুদর্শন পথ ছাড়ার পরে, রাজন শোভাকে বিয়ে করার জন্য নিজেকে প্রস্তুত করে - এবং দেখে মনে হয় যে কোনওরকম বাধা না পেয়েই মথুরদের সাথে তার পথ চলতে পারে। কিন্তু এই সমস্ত সময়, সুদর্শন আসলে অদৃশ্য ছিল এবং মৃত ছিল না। শোভার বাবার সহায়তায় সে আবার দেখা যায়। তারা বিবাহ করে এবং সুখী জীবন পরে থাকে।
গানের তালিকা
আনন্দ বকশীর গীতিতে চলচ্চিত্রটির গানগুলোর সুর করেছিলেন লক্ষ্মীকান্ত-পিয়ারেলাল।
লুংলেই
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭২২ মিটার (২৩৬৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে লুংলেই শহরের জনসংখ্যা হল ৪৭,৩৫৫ জন। এর মধ্যে পুরুষ ৫২%, এবং নারী ৪৮%।
এখানে সাক্ষরতার হার ৮৪%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে লুংলেই এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
হ্যান্ডবুক অব দ্য বার্ডস অব ইন্ডিয়া অ্যান্ড পাকিস্তান
হ্যান্ডবুক অব দ্য বার্ডস অব ইন্ডিয়া অ্যান্ড পাকিস্তান (Handbook of the Birds of India and Pakistan) হলো ভারতীয় পক্ষীবিশারদ সালিম আলী ও সিডনি ডিলন রিপলি রচিত একটি গ্রন্থ। গ্রন্থটিকে সালিম আলীর শ্রেষ্ঠ রচনা হিসেবে অভিহিত করা হয়। গ্রন্থটির শিরোনামের সাথে এই বাক্যাংশটিও সংযুক্ত: “টুগেদার উইথ দোজ অব বাংলাদেশ, নেপাল, সিকিম, ভুটান অ্যান্ড শ্রীলঙ্কা”। ১০ খণ্ডের এই গ্রন্থাবলিকে অনেক সময় “হ্যান্ডবুক” হিসেবে অভিহিত করা হয়। ১৯৬৪ সালে গ্রন্থের কাজ শুরু হয়ে শেষ হয় ১৯৭৪ সালে। সম্পূর্ণ গ্রন্থটির একটি “অখণ্ড সংস্করণ”-ও প্রকাশ করা হয়। এছাড়া ১৯৮৩ সালে ডিলন রিপলির সাথে, জন হেনরি ডিকের আঁকা চিত্র-সংবলিত অ্যা পিকটোরিয়াল গাইড টু দ্য বার্ডস অব দ্য ইন্ডিয়ান সাবকন্টিনেন্ট প্রকাশিত হয়। এই খণ্ডগুলোকে হ্যান্ডবুকের “দ্বিতীয় সংস্করণ” হিসেবে অভিহিত করা হয়। ১৯৮৭ সালে সালিম আলী এবং ২০০১ সালে রিপলির মৃত্যুর পর অন্যান্য বিজ্ঞানীরা, বিশেষত বিএনএইচএসের জে এস সেরাও, ব্রুস বিহলার, মিশেল ডেসফায়েস ও পামেলা সি রাসমুসেন কর্তৃক গ্রন্থটির দ্বিতীয় সংস্করণ প্রকাশিত হয়।
মজিবর রহমান (ক্রিকেটার)
মজিবর রহমান একজন বাংলাদেশী ক্রিকেটার। তিনি ১১ মে ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে ভিক্টোরিয়া স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন।
চাদের ভাষা
ফরাসি ভাষা ও আরবি ভাষা চাদের দুইটি সরকারী ভাষা। এদের মধ্যে আরবি ভাষাতে চাদের প্রায় অর্ধেক লোক কথা বলে এবং এটি দেশটিতে একটি সার্বজনীন ভাষা হিসেবে ব্যবহৃত। চাদে আরও প্রায় ১২০টি স্থানীয় ভাষা আছে। এদের মধ্যে কানুরি ভাষা, মারবা ভাষা, ম্‌বাই ভাষা, মোসি ভাষা, সাঙ্গো ভাষা, এবং তেদা ভাষা উল্লেখযোগ্য। বেশ কিছু ভাষা সার্বজনীন ভাষা ব্যবহৃত হয়, যেমন- হাউসা ভাষা, ন্‌গাম্বাই ভাষা, সারা ভাষা। আন্তর্জাতিক সম্পর্কের ক্ষেত্রে ফরাসি ভাষাই বেশি ব্যবহৃত হয়।
মারিয়া আল-কিবতিয়া
মারিয়া বিনতে শামʿঊন, যিনি মারিয়া আল-কিবতিয়া (مارية القبطية; মৃত্যু ৬৩৭ খ্রি.) বা কিবতীয় মারিয়া নামে অধিক পরিচিত, ছিলেন একজন মিশরীয় খ্রীষ্টান নারী। ৬২৮ সালে তৎকালীন আলেক্সান্দ্রীয় কিবতীয় অর্থডক্স রাজ্যপাল মুকওকিস তাঁকে ও তাঁর বোন সিরিন বিনতে শামউনকে ইসলামের নবী হজরত মুহম্মদের নিকট উপহার হিসেবে প্রেরণ করে। মারিয়া ও তাঁর বোন উভয়ই কৃতদাসী ছিলেন।   এবং তিনি মুহাম্মদের  পুত্রসন্তান ইব্রাহিমকে জন্মদান করেন। এই সন্তান বাল্যকালেই মৃত্যুবরণ  করেন এবং এর প্রায় পাঁচ বছর পর মারিয়া মৃত্যুবরণ করেন।
নারীবাদী বিজ্ঞানদর্শন
নারীবাদী বিজ্ঞানদর্শন (Feminist philosophy of science) হচ্ছে নারীবাদী দর্শন এর একটি শাখা যা জানার চেষ্টা করে, কীভাবে বৈজ্ঞানিক উপায়ে জ্ঞানার্জন সমাজে লিঙ্গ ও লৈঙ্গিক ভূমিকার দ্বারা প্রভাবিত হয়েছে। নারীবাদী বিজ্ঞান দার্শনিকগণ প্রশ্ন করেন, কীভাবে বৈজ্ঞানিক গবেষণা ও জ্ঞান নিজেই প্রভাবিত হয়, এবং সামাজিক ও পেশাগত কাঠামোতে এতে আপোশ করা হয়, যেই কাঠামোতে গবেষণা ও জ্ঞান প্রতিষ্ঠিত ও অস্তিত্ববান হয়ে থাকে। নারীবাদী বিজ্ঞানদর্শনকে বিজ্ঞানদর্শন এবং নারীবাদী বিজ্ঞান পাণ্ডিত্যের সাধারণ ক্ষেত্র হিসেবে দেখা হয়, এবং ১৯৭০ এর দশকে এটি উল্লেখযোগ্য মাত্রায় মনোযোগ আকর্ষণ করে।
নারীবাদী জ্ঞানতত্ত্ব প্রায়ই "অবস্থিত জ্ঞান" (situated knowledge) এর উপরে জোড় দেয়, যা কোন বিষয়ের উপর কোন ব্যক্তির নিজস্ব দৃষ্টিভঙ্গির দ্বারা প্রতিষ্ঠিত হয়। নারীবাদী দার্শনিকগণ প্রায়ই শিক্ষায়তনিক ক্ষেত্রে নারী বিজ্ঞানীদের বিজ্ঞানে নিম্ন-প্রতিনিধিত্ব এবং বর্তমান বিজ্ঞানের পুরুষকেন্দ্রিক পক্ষপাতের সম্ভাবনাকে তুলে ধরে। বৈজ্ঞানিক তত্ত্বগুলোকে পুরুষের জ্ঞানীয় রীতি ও যৌক্তিক রীতির সাথে অধিক সামঞ্জস্যপূর্ণ হবার অভিযোগে অভিযুক্ত করা হয়েছে। নারীবাদী জ্ঞানতত্ত্ব প্রস্তাব করে, বর্তমান বৈজ্ঞানিক তত্ত্বগুলোতে নারীসুলভ চিন্তাধারা এবং বিচারধারাকে যুক্ত করলে বৈজ্ঞানিক দৃষ্টিভঙ্গি আরও উন্নত ও সম্প্রসারিত হবে, যেখানে এই নারীসুলভ চিন্তাধারা ও বিচারধারা বর্তমান বৈজ্ঞানিক তত্ত্বসমূহে অবমূল্যায়িত। নারীবাদী বিজ্ঞানদর্শনের সমর্থনকারীগণ বলেন, এটি এমন বিজ্ঞানদর্শন তৈরিরও পথ নির্দেশনা দিতে পারে যা জনসাধারণের কাছে বিজ্ঞানদর্শনকে আরও ভাল করে তুলে ধরবে এবং জনসাধারণ এর ফলে আরও বেশি করে বিজ্ঞানদর্শনের আলোচনায় প্রবেশাধিকার লাভ করবে। নারীবাদী বিজ্ঞানদর্শন এর চর্চাকারীগণ বৈজ্ঞানিক ক্ষেত্রগুলোতে লৈঙ্গিক সমতাকে উৎসাহিত করতে এবং নারী বিজ্ঞানীদের অর্জনগুলোর অধিক স্বীকৃতি দেবার উপায় অনুসন্ধান করেন।
সমালোচকগণ বলেন, নারীবাদী বিজ্ঞানদর্শনের সমর্থনকারীদের রাজনৈতিক প্রতিশ্রুতিসমূহ আধুনিক বৈজ্ঞানিক বস্তুনিষ্ঠতা বা বিষয়গততার সাথে সামঞ্জস্যপূর্ণ নয়। সমালোচকগণ বৈজ্ঞানিক পদ্ধতির সর্বজনবিহিত বস্তুনিষ্ঠতা এবং জ্ঞান তৈরির "মূল্য-বিহীন" পদ্ধতির জন্য এর সফলতাকে জোড় দেন।
ইতিহাস
১৯৬০ এর দশকে নারীবাদী বিজ্ঞান শাস্ত্র থেকে নারীবাদী বিজ্ঞান দর্শন জন্মলাভ করে। যাই হোক, ১৯৮০ এর দশকে নারীবাদী বিজ্ঞান দর্শন নিজস্ব পরিচয়ের বিকাশ ঘটে। নারীবাদী বিজ্ঞান দর্শন নিয়ে প্রথম গুরুত্বপূর্ণ প্রকাশনাগুলোর মধ্যে একটি ছিল "সাইনস" ("signs") নামের নারীর একটি একাডেমিক জার্নাল থেকে, যার শিরোনাম ছিল "নারী, বিজ্ঞান, এবং সমাজ" ("নারী, বিজ্ঞান, এবং সমাজ")। ১৯৭৮ সালে ক্যাথেরিন স্টিম্পসন এবং জোয়ান বারস্টিন এটি প্রকাশ করেন। আজ যা নারীবাদী বিজ্ঞান শাস্ত্র হিসেবে স্বীকৃত তা তিনটি ক্ষেত্রে আলোচনা করত: বিজ্ঞানে লৈঙ্গিক পক্ষপাত, বিজ্ঞানে নারীর ইতিহাস, এবং বিজ্ঞানে নারীর মর্যাদা বিবেচনা করে সামাজিক বিজ্ঞানগত উপাত্ত এবং জননীতি। এই তিনটি বিষয় আধুনিক সময়ের নারীবাদী বিজ্ঞান আলোচনায়ও প্রধান বিষয় হিসেবে রয়ে গেছে।
১৯৮০ এর দশকে নারীবাদী বিজ্ঞান শাস্ত্র আরও বেশি দার্শনিক ও উচ্চাকাঙ্ক্ষী হয়ে ওঠে, এবং বিজ্ঞানের মূল জ্ঞানতাত্ত্বিক ধারণাগুলোকে পুনঃসংজ্ঞায়িত করার চেষ্টা করে। নারীবাদী বিজ্ঞান শাস্ত্রের এই পরিবর্তনের কারণ ছিল শিক্ষায়তনিক নারীবাদের অনেক ক্ষেত্রেই এরকম পরিবর্তন। এই পরিবর্তনের ফলে নারীবাদে বিজ্ঞান শাস্ত্রে "বিজ্ঞানে নারী" এবং "বিজ্ঞানের নারীবাদী সমালোচনা" নামে দুটো শাখার সৃষ্টি হয়। নারীবাদী শিক্ষায়তনিক হেলেন লংগিনো এবং এভেলিন হ্যামন্ডস দ্বারা রচিত ১৯৯০ সালের গ্রন্থ "কনফ্লিক্টস এন্ড টেনশনস ইন দ্য ফেমিনিস্ট স্টাডি অফ জেন্ডার এন্ড সায়েন্স"-এ এই বিষয়গুলো নথিবদ্ধ রয়েছে।
৯০ এর দশকের শেষ নাগাদ, নারীবাদী বিজ্ঞান শাস্ত্র ভালভাবে প্রতিষ্ঠিত হয়েছিল এবং এই শিক্ষায়তনিক শাখায় অনেক বিশিষ্ট পণ্ডিতের উপস্থিতি ছিল। দার্শনিক জন সার্ল ১৯৯৩ সালে নারীবাদকে "শিক্ষার একটি পরিসরের" চেয়ে আরও বেশি করে "অগ্রসর হবার একটি কারণ" হিসেবে চিহ্নিত করেন।
বাংলাদেশ নজরুল সেনা
বাংলাদেশ নজরুল সেনা একটি বেসরকারি গণ উন্নয়নমূলক সংগঠন। সংগঠনটি মূলত বাংলাদেশের শিশু, কিশোর ও তরুণদের শিক্ষা ও স্বাস্থ্য উন্নয়নে কাজ করে যাচ্ছে। বিখ্যাত বাঙালি কবি ও লেখক কাজী নজরুল ইসলামের নামে সংগঠনটির নামকরণ করা হয়েছে। নজরুলের দর্শন সংগঠনটির উদ্দেশ্য পূরণে অনুপ্রেরণা প্রদান করে যাচ্ছে।
প্রতিষ্ঠা
১৯৬৪ সালে তৎকালীন পূর্ব পাকিস্তানে বাংলাদেশ নজরুল সেনা প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধ ও ভারত-পাকিস্তান যুদ্ধ চলাকালে এর কর্মসূচী কমিয়ে আনা হয়, তবে বাংলাদেশের স্বাধীনতার পর এর কর্মকাণ্ডের ব্যাপক বিস্তৃতি ঘটতে থাকে। বাংলাদেশের জাতীয় কবি কাজী ইসলামের দর্শন এই সংগঠনটিকে অনুপ্রাণিত করে। এই সংগঠনটি শিশু নির্যাতনের বিরুদ্ধে কাজ করে এবং শিশু ও তরুণদের আর্থ-সামাজিক পরিস্থিতি, ধর্ম, দারিদ্র্য, স্বাস্থ্যগত বিভিন্ন সমস্যা সমাধানে কাজ করে।
কর্মকাণ্ড
ট্রাস্টিদের এবং বোর্ড সদস্যদের নিয়ে একটি কেন্দ্রীয় কমিটির মাধ্যমে পরিচালিত বাংলাদেশ নজরুল সেনার প্রায় ৩৫ টি শাখা রয়েছে। এটি পাবলিক স্কুল, কিণ্ডারগার্টেন স্কুল ও এতিমখানাগুলোর কিশোর ও তরুণদের সহায়তা ও সাহায্য প্রদান করে থাকে। এছাড়াও সংগঠনটি অনেক সেচ্ছাসেবী কর্মকাণ্ড ও অনুষ্ঠানের আয়োজন করে থাকে।
নজরুল সেনা স্কুল
সংগঠনটি নজরুল সেনা স্কুল নামে ময়মনসিংহ জেলায় একটি সুপরিচিত কিণ্ডারগার্টেন স্কুলও প্রতিষ্ঠা করেছে। ১৯৯০ সালে প্রতিষ্ঠিত এই স্কুলটিকে বাংলাদেশ নজরুল সেনা সরাসরি পর্যবেক্ষণ করে থাকে। জি. ই. এম ফারুক নামে সংগঠনটির একজন সক্রিয় ব্যক্তিত্ব্য স্কুলটির প্রতিষ্ঠাতা এবং বর্তমান অধ্যক্ষ্য। নজরুল সেনা স্কুলে ২০০ এর ও বেশি ছাত্র, ১৮ জন নিয়মিত শিক্ষক এবং ৫জন কর্মী রয়েছে। এই স্কুলটির ছাত্ররা লেখাপড়া নিয়ে ব্যস্ত থাকার পাশাপাশি বিভিন্ন সাংস্কৃতিক অনুষ্ঠান যেমন: গান, নাচ, অঙ্কন, খেলাধুলা, বিতর্ক ও অন্যান্য কর্মকাণ্ডে জড়িত থাকে। এই স্কুলটি ময়মনসিংহ জেলায় প্রথমবারের মত মাল্টিমিডিয়া কম্পিউটারের মাধ্যমে শিক্ষা প্রদান শুরু করে। প্রতি বছর স্কুলটি পিকনিক, শিক্ষা সফর, বার্ষিক ক্রীড়া প্রতিযোগিতা, সাংস্কৃতিক প্রতিযোগিতা ও বার্ষিক পুরস্কার বিতরণীর আয়োজন করে থাকে। প্রতিবছর ছাত্ররা একটি মাল্টিমিডিয়া কম্পিউটার প্রদর্শনীর আয়োজন করে থাকে এবং সেখানে তারা তাদের কম্পিউটার দক্ষতার নানা দিক তুলে ধরে।
শাহরিয়ার মনজুর
জন্ম ও শিক্ষাজীবন
শাহরিয়ার মনজুরের জন্ম ১৯৭৬ সালে। তার বাবা প্রকৌশলী এ এস এম মনজুর, মা শিক্ষক কাজী কামরুননাহার। তিনি বাংলাদেশ প্রকৌশল বিশ্ববিদ্যালয় (বুয়েট) থেকে কম্পিউটার বিজ্ঞান ও কৌশল-এ স্নাতক ডিগ্রী অর্জন করেন।
কর্মজীবন
শাহরিয়ার মনজুর ২০০২ সাল হতে বর্তমান পর্যন্ত (২০২০) ঢাকার সাউথইস্ট বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে জ্যেষ্ঠ প্রভাষক হিসেবে শিক্ষকতা করছেন। বর্তমানে তিনি এ বিভাগের চেয়ারম্যান হিসেবে দায়িত্ব পালন করছেন। এছাড়াও ২০০২ সাল হতে তিনি বিশ্ববিদ্যালয় পর্যায়ের শিক্ষার্থীদের জন্য পৃথিবীর সবচেয়ে মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম ইন্টারন্যাশনাল কলেজিয়েট প্রোগ্রামিং কনটেস্ট’ (আইসিপিসি) এর এশিয়া অঞ্চলের একমাত্র বিচারক। এ পর্যন্ত তার রচিত ২৮০টির বেশি প্রশ্ন প্রোগ্রামিং কনটেস্টে ব্যবহৃত হয়েছে।
বৈষ্ণব আখড়া
আখড়া শব্দের বাংলা অর্থ আধ্যাত্নিক অনুশীলনের স্থান। ইহা সাধু পুরুষ বা গুরু, গোসাঁইদের সমাধির উপর নির্মত হয়। আখড়াতে সাধুসন্তদের সেবা করার জন্য ভক্তরা সবসময় জড় হয়। তারা কোন নির্দিষ্ট আরাধ্য দেবতাকে সেখানে সেবা অর্চ্চনা করে থাকে। বাংলাদেশ তথা ভারতের অনেক অঞ্চলে জগন্মোহনী বাউল মতবাদ এর বৈষ্ণবদের হাজার হাজার আখড়া বিদ্যমান আছে, তারা সেখানে গুরু পরম্পরা গোসাঁইগণের সেবা অর্চ্চনা করে থাকে। জগন্মোহনী বাউল বৈষ্ণবদের কয়েকটি বিখ্যাত আখড়ার নাম হল, বিথাঙ্গল আখড়া (হবিগঞ্জ), মাছুলিয়ার আখড়া (হবিগঞ্জ জেলা অবস্থিত), জলাসুখার আখড়া (হবিগঞ্জ), দিল্লীর আখড়া ( কিশোরগঞ্জ), শ্যাম বাউলের আখড়া হবিগঞ্জ। ভক্তরা প্রতিদিন আখড়ায় ভোগাদি প্রদান করে। সেই সুপ্রাচীনকাল থেকে আখড়ায় আধ্যাত্নিক সাধকদের সেবা অর্চ্চনার কাজ চলে আসছে। মাছুলিয়ার আখড়া জগন্মোহন গোসাঁইর সমাধির ইপর নির্মিত। বিথাঙ্গল বড় আখড়া রামকৃষ্ণ গোসাঁইর সমাধির উপর নির্মিত। আবার কোথাও যেখানে বাউল সাধকেরা বসে ধ্যান করতেন সেখানে আখড়া প্রতিষ্ঠিতত হয়; যেমন দিল্লীর আখড়া সাধক নারায়ণ গোসা্বামী (রামকৃষ্ণ গোসাঁইর শিষ্য) যেখানে বসে ধ্রান করতেন সেখানে নির্মিত হয়। দিল্লীর আখড়ার সমস্ত ভূমি সম্রাট জাহাঙ্গীর নারায়ন গোস্বামীর নামে উৎসর্গ করেন।
১৯৩৪ ফিফা বিশ্বকাপ মূল পর্ব
স্পেন বনাম ব্রাজিল
<section begin=R16-1 /><section end=R16-1 />
সুইজারল্যান্ড বনাম নেদারল্যান্ড
<section begin=R16-3 /><section end=R16-3 />
ইতালি বনাম মার্কিন যুক্তরাষ্ট্র
<section begin=R16-4 /><section end=R16-4 />
সুইডেন বনাম আর্জেন্টিনা
<section begin=R16-6 /><section end=R16-6 />
অস্ট্রিয়া বনাম ফ্রান্স
<section begin=R16-7 /><section end=R16-7 />
জার্মানি বনাম বেলজিয়াম
<section begin=R16-8 /><section end=R16-8 />
অস্ট্রিয়া বনাম হাঙ্গেরি
<section begin=QF1 /><section end=QF1 />
ইতালি বনাম স্পেন
<section begin=QF2 /><section end=QF2 />
জার্মানি বনাম সুইডেন
<section begin=QF3 /><section end=QF3 />
পুনরায় খেলা: ইতালি বনাম স্পেন
<section begin=QF2r /><section end=QF2r />
ইতালি বনাম অস্ট্রিয়া
<section begin=SF1 /><section end=SF1 />
চেকোস্লোভাকিয়া বনাম জার্মানি
<section begin=SF2 /><section end=SF2 />
তৃতীয় স্থান নির্ধারণী
<section begin=TPP /><section end=TPP />
ফাইনাল
<section begin=Final /><section end=Final /> <section begin=Lineups />
ম্যাচের নিয়ম
মামিত
থাম্ব|মিজোরামে মামিত মামিত (Mamit) ভারতের মিজোরাম রাজ্যের মামিত জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭১৮ মিটার (২৩৫৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মামিত শহরের জনসংখ্যা হল ৫২৬১ জন। এর মধ্যে পুরুষ ৫৪%, এবং নারী ৪৬%।
এখানে সাক্ষরতার হার ৮২%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে মামিত এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
বেলিন্ডা ক্লার্ক
বেলিন্ডা জেন ক্লার্ক, এএম (Belinda Jane Clark; জন্ম: ১০ সেপ্টেম্বর, ১৯৭০) নিউ সাউথ ওয়েলসের নিউক্যাসলে জন্মগ্রহণকারী সাবেক অস্ট্রেলীয় প্রমিলা ক্রিকেটার। ১৯৯১ সাল থেকে ২০০৫ সাল পর্যন্ত অস্ট্রেলিয়ার পক্ষ হয়ে আন্তর্জাতিক ক্রিকেটে অংশ নিয়েছেন বেলিন্ডা ক্লার্ক। মহিলাদের একদিনের আন্তর্জাতিক ক্রিকেটে তিনিই প্রথম খেলোয়াড়, যিনি দ্বি-শতক রান হাঁকিয়েছেন।
অবসর
১৯৯৪ সাল থেকে ২০০৫ সালে অবসর গ্রহণের পূর্ব-পর্যন্ত অস্ট্রেলিয়া দলকে নেতৃত্ব দিয়েছেন তিনি। ১৬ সেপ্টেম্বর, ২০০৫ তারিখে বেলিন্ডা ক্লার্ক খেলোয়াড়ী জীবন থেকে তার অবসর গ্রহণের কথা ঘোষণা করেন। এ সময়কাল পর্যন্ত ১১৮টি একদিনের আন্তর্জাতিক এবং ১৫টি টেস্টে অংশ নিয়েছিলেন। এছাড়াও, সমগ্র খেলোয়াড়ী জীবনে একটি টুয়েন্টি২০ আন্তর্জাতিক ও ৮৯টি মহিলাদের জাতীয় ক্রিকেট লীগের খেলায় অংশ নিয়েছেন। এরপর ব্রিসবেনে অস্ট্রেলিয়ান ক্রিকেট একাডেমিতে ম্যানেজারের নতুন ভূমিকায় অবতীর্ণ হন।
সম্মাননা
স্বদেশী কারেন রোল্টনকে সাথে নিয়ে ১৯৯০-এর দশক থেকে ২০০০-এর দশক পর্যন্ত অস্ট্রেলিয়ার পুরষ দলের পাশাপাশি দুর্দণ্ড প্রতাপে খেলেছেন। ঠিক ঐ কারণেই ১৯৯৮ সালে উইজডেন অস্ট্রেলিয়া বছরের সেরা ক্রিকেটার হিসেবে তাকে নির্বাচিত করেছিল। ১৯৯৪ সাল থেকে অস্ট্রেলিয়ার প্রমিলা টেস্ট দলের অধিনায়ক ছিলেন তিনি। এছাড়াও তিনি উইম্যান’স ক্রিকেট অস্ট্রেলিয়ার প্রধান নির্বাহী ছিলেন।
জানুয়ারি, ২০০০ সালে অস্ট্রেলিয়া দিবস উপলক্ষে অর্ডার অব অস্ট্রেলিয়া পদকে ভূষিত হন বেলিন্ডা। পদক প্রদান অনুষ্ঠানে বলা হয়, 'ক্রিকেট খেলায় তার অসামান্য ভূমিকা রয়েছে বিশেষতঃ অস্ট্রেলিয়ার প্রমিলা ক্রিকেট দলকে অগ্রসর করার পাশাপাশি নারী ও বালিকাদের খেলায় উদ্দীপনা যোগানোসহ উজ্জ্বীবিতকরণে সবিশেষ ভূমিকা পালন করেছেন।'
জাম্বিয়ার ভাষা
ইংরেজি ভাষা জাম্বিয়ার সরকারি ভাষা। জাম্বিয়াতে স্থানীয় আরও প্রায় ৩৫টি ভাষা প্রচলিত। এদের মধ্যে বেম্বা ভাষাতে প্রায় এক-চতুর্থাংশ লোক কথা বলে। অন্যান্য ভাষার মধ্যে টোঙ্গা ভাষা এবং নিয়াঞ্জা ভাষা উল্লেখযোগ্য। ফানাগালো নামের একটি ক্‌হোসা ভাষা-ভিত্তিক পিজিন ভাষা শহর এবং খনি এলাকগুলিতে সার্বজনীন ভাষা হিসেবে সুপ্রচলিত। সেতলা নামের আরেকটি পিজিন ভাষা আছে, যার ভিত্তি সোয়াহিলি ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।
জেনোসাইড: ইটস পলিটিক্যাল ইউজ ইন দ্য টুয়েন্টিথ সেঞ্চুরি
জেনোসাইড: ইটস পলিটক্যাল ইউজ ইন দ্য টুয়েন্টিথ সেঞ্চুরি (Genocide: Its political use in the Twentieth Century; গণহত্যা: বিংশ শতাব্দীতে এর রাজনৈতিক ব্যবহার) হলো গণহত্যার ওপর সমাজবিজ্ঞানী লিও কুপার কর্তৃক রচিত একটি বই।
বইয়ে ঐতিহাসিক উদ্ধৃতি হিসেবে আর্মেনীয় গণহত্যা, ইহুদি গণহত্যা, ১৯৭১ সালের বাংলাদেশে গণহত্যা ও ১৯৭২ সালের বুরুন্ডীয় গণহত্যাকে অন্তর্ভুক্ত করা হয়েছে।
গ্রহণযোগ্যতা
দ্য নিউ ইয়র্ক টাইমস ও ভার্জিনিয়া কোয়ার্টার্লি রিভিউ প্রভৃতি বেশ কিছু সাময়িকীতে জেনোসাইড বইয়ের সমালোচনা প্রকাশিত হয়।
বইটি থেকে ব্যাপক উৎস-উল্লেখ করা হয় এবং সংশ্লিষ্ট ক্ষেত্রে গবেষণার জন্য বেশ কিছু বিশ্ববিদ্যালয়ে অধ্যয়ন-তালিকায় বইটিকে অন্তর্ভুক্ত করা হয়েছে।
মোটর নিয়ন্ত্রক
মোটর নিয়ন্ত্রক এমন একটি যন্ত্র বা যন্ত্রের সমন্বয় যা একটি বৈদ্যুতিক মোটরের কার্যাবলী পূর্বনির্ধারিত পদ্ধতিতে নিয়ন্ত্রণ করে। মোটর নিয়ন্ত্রক স্বয়ংক্রিয় অথবা মানব নিয়ন্ত্রিত উপায়ে একটি মোটরের ঘুর্ণন শুরু করতে বা থামাতে, সম্মুখগামী অথবা পশ্চাদগামী ঘুর্ণন নির্দেশ করতে, গতি নির্ধারণ বা পরিচালনা করতে, টর্ক নিয়ন্ত্রণ বা সীমিত করতে এবং অতিরিক্ত লোড বা ত্রুটি থেকে রক্ষা পেতে ব্যবহৃত হয়।
কলামন্ডলম গিরিজা
alt=|থাম্ব|300x300পিক্সেল|গুরু কলামন্ডলম গিরিজা কলামন্ডলম গিরিজা একজন ভারতীয় কুদিয়াট্টম নৃত্যশিল্পী। তিনি নাট্যকলাসার্বভৌমান গুরু পেনকুলাম রমা চাকিয়ার-এর (যিনি ভারতীয় সংস্কৃত নাটক ও নৃত্যের এই ধারার নবজাগরণে মূল ভূমিকা পালন করেছিলেন) অধীনে প্রশিক্ষণ নিয়েছিলেন। গিরিজাকে তাঁর গুরু কুদিয়াট্টম প্রশিক্ষণের জন্য অ-নাম্বিয়ার ছাত্রী রূপে মনোনীত করেছিলেন এবং গিরিজাই প্রথম কুদিয়াট্টম শিল্পী রূপে মন্দির চত্বরের বাইরে নৃত্য পরিবেশন করে ইতিহাসের অংশ হয়েছিলেন। তিনি আইসিসিআর-এর তালিকাভুক্ত একজন কুদিয়াট্টম শিল্পী
প্রাথমিক জীবন
কলামণ্ডলম গিরিজা ১৯৫৮ সালে কেরলের ত্রিশুর জেলার কাদাবল্লুরে এমন একটি পরিবারে জন্মগ্রহণ করেছিলেন, যাঁরা জীবিকা নির্বাহের জন্য মন্দিরের উপর নির্ভরশীল ছিলেন। গিরিজার পিতা পক্ষীল নারায়ণন মুসাদ মন্দিরের একজন পাঠকম বিশারদ ছিলেন এবং তাঁর মা দেবকী মনায়াম্মা তিরুবতীরাক্কালি পরিবেশনায় যুক্ত ছিলেন। গিরিজা ছোট থেকেই রামায়ণ এবং মহাভারতের গল্পগুলির সাথে পরিচিত ছিলেন যা তাঁকে কুদিয়াট্টম শিখতে সহায়তা করেছিল। তিনি ১৯৭১ সালে কেরলে কলামণ্ডলমে যোগ দিয়েছিলেন এবং ৬ বছরের মধ্যে সাফল্যের সাথে কুদিয়াট্টমে তাঁর ডিপ্লোমা এবং পোস্ট ডিপ্লোমা শেষ করেছিলেন। এরপর ভারতের সংস্কৃতি মন্ত্রকের বৃত্তি নিয়ে তিনি আরও উচ্চতর প্রশিক্ষণ নেন। পেনকুলাম রমা চাকিয়া ছাড়াও তিনি কুঞ্জিপিলাকুট্টি নাম্বিয়ারাম্মা, পি. কে. নারায়ণন নাম্বিয়ার এবং সংস্কৃত পণ্ডিত উন্নীকৃষ্ণান ইলিয়াথের কাছেও প্রশিক্ষণ নিয়েছিলেন। কলামন্ডলমে তাঁর পড়াশুনার সময়কালে তিনি ডাঃ কে. এন. পিশারোটি পুরস্কার এবং মার্গি পুরস্কারের মতো পুরস্কার পেয়েছিলেন।
গিরিজা ১৯৮৪ সালে মন্দিরের বাইরে কলামন্ডলমে নাঙ্গিয়ারকুট্টু পরিবেশনকারী প্রথম শিল্পী হিসাবে কুদিয়াট্টমের ইতিহাসে নিজের নাম সুপ্রতিষ্ঠিত করেছিলেন। তার পর থেকে তিনি জাতীয় এবং আন্তর্জাতিক স্তরে বহু স্থানে কুদিয়াট্টম পরিবেশন করেছেন। ভারতে সংগীত নাটক অকাদেমির মঞ্চ এবং ইন্ডিয়ান কাউন্সিল ফর কালচারাল রিলেশন্স সহ বহু মঞ্চে অনুষ্ঠান করেছেন তিনি। বিশ্বজুড়ে বহু ছাত্রছাত্রীকে তিনি কলামন্ডলমে এসে কুদিয়াট্টম এবং নাঙ্গিয়ারকুট্টু শিখতে প্রভাবিত করেছেন। কুদিয়াট্টমের ইতিহাসে গিরিজাই একমাত্র মহিলা শিল্পী যিনি পুরুষ এবং নারী উভয় ভূমিকাতেই দক্ষ ছিলেন।
২০০১ সালে, কেরল সরকার গিরিজাকে কেরল সংগীত নাটক অকাদেমি পুরস্কার দিয়ে সম্মানিত করে। তিনি ২০০৮ সালে পেনকুলাম রমা চাকিয়ার স্মারক পুরস্কার, ২০০৯ সালে কেরলের কলামন্ডলম পুরস্কার এবং ২০১২ সালে কালাসাগর পুরস্কার পেয়েছিলেন। তিনি কুদিয়াট্টমের মাধ্যমে বেণীসংহারম -২০০৭, বালাচরিতম, ভগবতী প্রবেশম-২০১০, নাগানন্দম -২০১৩,বেণীসংহারম-২০১৫, তপতীসম্বরণম-ওঝূকম নাঙ্গিয়ার-২০১৬ প্রভৃতি নাটক করেছেন। ।